cyanic-selkie/wikianc huggingface dataset:
আয়োডিন
আবিস্কারের ইতিহাস
আয়োডিনের আবিস্কারক ফরাসি রসায়নবিদ বার্নার্ড কোর্টোইস একজন শোরা(সল্টপেটর; বারুদ তৈরির অন্যতম উপাদান) প্রস্তুতকারকের ঘরে জন্মগ্রহণ করেছিলেন। ১৮১১ সালে কোর্টোইস আয়োডিনের আবিস্কার করেন। নেপোলিয়নিক যুদ্ধের সময়, ফ্রান্সে শোরার প্রচুর চাহিদা ছিল। ফরাসি শোরা আকর থেকে শোরা উৎপাদনের সময় সোডিয়াম কার্বনেটের প্রয়োজন হত, যা নরম্যান্ডি এবং ব্রিটানির উপকূলে সংগৃহীত সামুদ্রিক শৈবাল থেকে সংগ্রহ করা হত। সামুদ্রিক শৈবাল থেকে সোডিয়াম কার্বনেট উৎপাদিত করার জন্য সামুদ্রিক শৈবালকে আগুনে পোড়ানো হত এবং তার ছাই জল দিয়ে ধুয়ে ফেলা হত। অবশিষ্ট বর্জ্য পদার্থে সালফিউরিক অ্যাসিড সংযোজন করে তাদের নিশ্চিহ্ন করা হত। এই অবশিষ্ট বর্জ্য পদার্থ পরিষ্করণের সময় কোর্টোইস একবার অত্যধিক সালফিউরিক অ্যাসিড যোগ করেছিলেন যাতে এক বেগুনি বাষ্পের সৃষ্টি হয়েছিল। তিনি লক্ষ্য করেছিলেন যে সেই বাষ্প ঠান্ডা হয়ে কালো রঙের স্ফটিকে পরিণত হয়। কোর্টোইস সন্দেহ করেছিলেন যে এই উপাদানটি কোন এক অনাবিষ্কৃত নতুন মৌল কিন্তু অর্থের অভাবে তিনি এবিষয়ে আর অনুসন্ধান করতে পারেননি।
কোর্টোয়াস তার বন্ধু চার্লস বার্নার্ড ডেসোর্মস (১৭৭৭-১৮৩৮) এবং নিকোলাস ক্লেমেন্ট (১৭৭৯-১৮৪১) -কে এই নতুন মৌলের কিছু নমুনা দিয়েছিলেন যাতে তারা এই বিষয়ে গবেষণা চালিয়ে যান। তিনি রসায়নবিদ জোসেফ লুই গে-লুসাক (১৭৭৮-১৮৫০) এবং পদার্থবিদ আন্দ্রে-মারি অ্যাম্প(১৭৭৫-১৮৩৬) -কেও কিছু নমুনা দিয়েছিলেন। ২৯ নভেম্বর ১৮১৩ তারিখে, ডেসোর্মেস এবং ক্লেমেন্ট কোর্টোইসের আবিষ্কারের কথা জনসমক্ষে প্রচার করেন। তারা ফ্রান্সের ইম্পেরিয়াল ইনস্টিটিউটের একটি সভায় এই নতুন পদার্থের কথা উল্লেখ করেন। ৬ ডিসেম্বর গে-লুসাক ঘোষণা করেছিলেন যে নতুন আবিষ্কৃত পদার্থটি হয় একটি মৌল বা অক্সিজেনের যৌগ। যেহেতু পদার্থটি বেগুনি রঙের বাষ্প তৈরি করে তাই গে-লুসাক প্রাচীন গ্রীক শব্দ আয়োইডেস (যার অর্থ বেগুনি) -এর অনুকরনে পদার্থের নাম আয়োড রাখার প্রস্তাব করেছিলেন। অ্যাম্পিয়ার কোর্টোইসের থেকে প্রাপ্ত পদার্থের কিছু নমুনা ইংরেজ রসায়নবিদ হামফ্রে ডেভি (১৭৭৮-১৮২৯) কে দিয়েছিলেন, যিনি পদার্থের উপর পরীক্ষা করে বলেন যে ক্লোরিনের সাথে এর বিশেষ মিল রয়েছে। ডেভি ১০ ডিসেম্বর রয়্যাল সোসাইটি অফ লন্ডনে একটি চিঠি পাঠিয়েছিলেন যাতে তিনি একটি নতুন উপাদান আবিস্কার করার কথা উল্লেখ করেছিলেন। এরপরই আয়োডিনের প্রথম আবিষ্কর্তার পদাধিকারের জন্য ডেভি এবং গে-লুসাকের মধ্যে বচসা শুরু হয়; কিন্তু উভয় বিজ্ঞানীই স্বীকার করেছিলেন যে কোর্টোইস -ই প্রথম উপাদানটিকে চিহ্নিত করেছিলেন। ১৮৭৩ সালে ফরাসি চিকিৎসক এবং গবেষক ক্যাসিমির জোসেফ ডেভাইন (১৮১২-১৮৮২) আবিস্কার করেন যে পচনবারক বা অ্যান্টিসেপ্টিক হিসাবে আয়োডিন অত্যন্ত কার্যকরি। ইস্ট্রিয়ান শল্যচিকিৎসক অ্যান্টোনিও গ্রোসিচ (১৮৪৯-১৯২৬),প্রথম শল্যচিকিৎসায় জীবাণুমুক্তকরণের উপযোগিতার কথা প্রচার করেন। ১৯০৮ সালে তিনি অস্ত্রোপচারের সময় টিংচার আয়োডিনের ব্যবহার শুরু করার কথা বলেন কারন তা মানুষের ত্বককে দ্রুত জীবাণুমুক্ত করতে পারে।
প্রাথমিক পর্যায় সারণিতে, আয়োডিনকে প্রায়শই J অক্ষরে চিহ্নিত করা হত কারন জার্মান ভাষায় এর নাম আয়োডিনের নাম ছিল জড্‌।
বৈশিষ্ট্য
আয়োডিন হল চতুর্থ হ্যালোজেন এবং গ্রুপ ১৭-এর সদস্য; পর্যায় সারণীতে ফ্লোরিন, ক্লোরিন এবং ব্রোমিনের নিচে -এর অবস্থান। আয়োডিন গ্রুপ ১৭ -এর সবচেয়ে ভারী এবং স্থিতিশীল সদস্য।(পঞ্চম এবং ষষ্ঠ হ্যালোজেন, তেজস্ক্রিয় অ্যাস্টাটাইন এবং টেনেসাইন -এর স্থিতিশীলতার অভাব এবং দুস্প্রাপ্যতার কারনে এদের ভালভাবে অধ্যয়ন করা সম্ভব হয়নি, তাছাড়াও আপেক্ষিক প্রভাবের কারণে এদের মধ্যে বিভিন্ন অস্বাভাবিক বৈশিষ্ট্য দেখা যায়।) আয়োডিনের ইলেক্ট্রন বিন্যাস [Kr]4d105s25p5; অর্থাৎ এর পঞ্চম ও সর্বশেষ অর্বিটাল বা উপকক্ষে সাতটি ইলেক্ট্রন বর্তমান এবং এই ৭ টি ইলেক্ট্রন আয়োডিনের ভ্যালেন্স ইলেক্ট্রন। আয়োডিন ও তার গ্রুপের অন্যান্য মৌলদের পারমাণবিক স্থিতিশীলতা বজায় রাখতে সর্বশেষ ইলেক্ট্রন কক্ষপথে আটটি ইলেকট্রনের উপস্থিতি প্রয়োজন। আয়োডিনের ভ্যালেন্স ইলেক্ট্রনের সংখ্যা সাত অর্থাৎ আট -এর থেকে একটি ইলেক্ট্রন কম। এই ইলেক্ট্রনের ঘাটতি পূরন করতে আয়োডিন অন্যান্য মৌলের সাথে রাসায়নিক বিক্রিয়ায় রত হয় এবং তাদের থেকে ইলেক্ট্রন গ্রহনের মাধ্যমে স্থিতিশীলতা অর্জনের চেষ্টা করে; অর্থাৎ আয়োডিন একটি অক্সিডাইজিং এজেন্ট বা জারক পদার্থ যদিও স্থিতিশীল হ্যালজেন মৌলের মধ্যে এটিকে দুর্বলতম জারক পদার্থ হিসাবে গন্য করা হয়।
আয়োডিনের অনুকে I2 -এর মাধ্যমে চিহ্নিত করা হয়। আয়োডিন অনু দ্বিপরমাণুক। দুটি আয়োডিন মৌল তাদের বহিকক্ষপথের একটি ইলেকট্রনকে ব্যবহার করে একটি ইলেকট্রন জোড় গঠন করে যার যুগ্ম অংশীদারির মাধ্যমে তারা উভয়ে স্থিতিশীল অবস্থা অর্জনের চেষ্টা করে। উচ্চ তাপমাত্রায়, অণুর ইলেক্ট্রন জোর বিচ্ছিন্ন হয়ে পুনরায় দুটি আয়োডিন পরমাণু নিষ্কাশিত হয়। একইভাবে আয়োডাইড অ্যানায়ন I− স্থিতিশীল হ্যালোজেনদের মধ্যে সবচেয়ে শক্তিশালী রিডিউসিং এজেন্ট বা বিজারক পদার্থ কারন তারা খুব সহজেই দ্বিপরমাণুক I2 তে পরিবর্তিত হয়।
পর্যায় সারণিতে যত নিচের দিকে যাওয়া যায়, হ্যালোজেন মৌলের বর্ণ গাড় হতে থাকে। ফ্লোরিন -এর প্রাকৃতিক রং ফ্যাকাশে হলুদ, ক্লোরিনের সবুজ-হলুদ, ব্রোমিনের লালচে-বাদামী এবং আয়োডিন সাধারণত বেগুনি বর্ণের হয়ে থাকে।
মৌলিক আয়োডিন আংশিকভাবে জলে দ্রাব্য। এক গ্রাম আয়োডিন ২০ ডিগ্রি সেলসিয়াস তাপমাত্রায় ৩৪৫০ মিলি জলে এবং ৫০ ডিগ্রি সেলসিয়াস তাপমাত্রায় ১২৮০ মিলি জলে দ্রবীভূত হয়। পটাশিয়াম আয়োডাইড যোগ করা হলে তা অন্যান্য পলিআয়োডাইডের মধ্যে ট্রাইওডাইড আয়ন গঠন করে এবং দ্রাব্যতা বৃদ্ধিতে সহায়তা করে। ননপোলার দ্রাবক যেমন হেক্সেন এবং কার্বন টেট্রাক্লোরাইড উচ্চতর দ্রবণীয়তা প্রদান করতে সক্ষম।
কার্বন টেট্রাক্লোরাইড এবং সম্পৃক্ত হাইড্রোকার্বনে দ্রবীভূত হলে আয়োডিন বেগুনি বর্ণ ধারন করে কিন্তু অ্যালকোহল এবং অ্যামাইনগুলিতে গভীর বাদামী বাদামী বর্ণ ধারন করে।
হ্যালোজেনগুলির মধ্যে আয়োডিনের গলনাঙ্ক এবং স্ফুটনাঙ্ক সর্বাধিক, কারন অন্যন্য হ্যালোজেনের তুলনায় আয়োডিনের অণুগুলির মধ্যে সবচেয়ে শক্তিশালী ভ্যান ডার ওয়ালস মিথস্ক্রিয়া রয়েছে। একইভাবে, আয়োডিন হ্যালোজেনগুলির মধ্যে সবচেয়ে কম উদ্বায়ী।. আয়োডিন এক বিশেষ শ্রেণীর মৌলের অন্তর্ভুক্ত যারা সরাসরি কঠিন থেকে গ্যাসে পরিণত হয়, কিন্তু পদার্থের এই বৈশিষ্ট্যের কারনে একটি ভুল ধারণার জন্ম হয়, যে এটি বায়ুমণ্ডলীয় চাপে গলে যায় না। হ্যালোজেনগুলির মধ্যে এটির  পারমাণবিক ব্যাসার্ধ বৃহত্তম যার কারনে এর প্রথম আয়নিকরণ শক্তি বা ফার্স্ট আয়নাইজেসন এনার্জি সর্বনিম্ন। এছাড়াও এর  ইলেকট্রন আশক্তি এবং তড়িৎ ঋণাত্মকতা সর্বনিম্ন এবং হ্যালোজেন মৌলের মধ্যে আয়োডিন সবচেয়ে কম প্রতিক্রিয়াশীল।
ডাইআয়োডিনের আন্তঃহ্যালোজেন বন্ধন সমস্ত হ্যালোজেন মৌলের মধ্যে দুর্বলতম। গ্যাসীয় আয়োডিনের একটি নমুনার ১% বায়ুমণ্ডলীয় চাপে ও মাত্র ৫৭৫°C তাপমাত্রায় আয়োডিন পরমাণুতে বিচ্ছিন্ন হয়ে পরে যেখানে সমপরিমাণ ফ্লোরিন, ক্লোরিন এবং ব্রোমিন -এর ৭৫০ ডিগ্রি সেলসিয়াসের বেশি তাপমাত্রা প্রয়োজন হয়। আয়োডিনের বেশীরভাগ বন্ধনী অন্যান্য সাদৃশ্যপূর্ণ মৌলের তুলনায় দুর্বল হয়ে থাকে। গ্যাসীয় আয়োডিনের মূল উপাদান I2 অনুর I-I বন্ধনের দৈর্ঘ্য ২৬৬.৬ pm যা রসায়নশাস্ত্রের দীর্ঘতম একক বন্ধনী বা সিঙ্গল বন্ড -গুলির মধ্যে একটি। কঠিন অর্থোরম্বিক স্ফটিক আয়োডিনের I-I বন্ধনের আরও দীর্ঘ (২৭১.৫ pm); এবং এর স্ফটিক গঠন ক্লোরিন ও ব্রোমিনের স্ফটিক গঠন এর সঙ্গে সাদৃশ্যপূর্ণ(দীর্ঘতম একক বন্ধনীর উপাধি আয়োডিনের প্রতিবেশী জেননের কাছে রয়েছে: Xe–Xe বন্ডের দৈর্ঘ্য ৩০৮.৭১ pm)। পর্যায় সারণিতে আয়োডিনের সাথে তার নিকটবর্তী মৌলের ইলেক্ট্রনিক আদানপ্রদানের প্রক্রিয়ার ফলে আয়োডিন কিছু অর্ধপরিবাহী পদার্থের বৈশিষ্ট্য লাভ করে। এই পরিবর্তিত আয়োডিনকে একটি অর্ধপরিবাহী পদার্থ হিসাবে বিবেচনা করা যেতে পারে যার পরিবহন ব্যান্ড (কনডাকশন ব্যান্ড) ও যোজন ব্যান্ড (ভ্যালেন্স ব্যান্ড) -এর মধ্যে শক্তি পার্থক্য (ব্যান্ড গ্যাপ) মোটামুটি ১.৩ eV (১২৫ kJ/mol) যার কেলাসীয় গঠন লক্ষ্য করলে দেখা যাবে যে স্ফটিক স্তরগুলির সমতলে এর অনুগুলির সজ্জা অর্ধপরিবাহী পদার্থের সঙ্গে সাদৃশ্যপূর্ণ কিন্তু লম্ব দিকে এর অনুর বিন্যাস একটি অন্তরক পদার্থের ন্যায়।
আইসোটোপ
আয়োডিনের ৩৭ টি পরিচিত আইসোটোপ -এর মধ্যে শুধুমাত্র আয়োডিন-১২৭ প্রকৃতিতে লব্ধ। অন্যন্য আইসোটোপগুলি প্রধানত তেজস্ক্রিয় এবং এদের অর্ধ-জীবন বা হাফ লাইফ -এর অবধি অত্যন্ত কম হয়। আয়োডিন মনোআইসোটোপিক এবং মনোনিউক্লিডিক উভয় প্রকারেরই হয় এবং এর পারমাণবিক ওজন সাধারণত ধ্রুবকের ন্যায় অপরিবর্তিত থাকে ও অত্যন্ত নির্ভুলতার সাথে পরিমাপ করা যায়।
আয়োডিনের তেজস্ক্রিয় আইসোটোপ বা রেডিওআইসোটোপগুলির মধ্যে সবচেয়ে দীর্ঘস্থায়ী হল আয়োডিন-১২৯, যার অর্ধ-জীবন ১৫.৭ মিলিয়ন বছর। আয়োডিন-১২৯ বিটা ক্ষয় প্রক্রিয়ায় ক্ষয়প্রাপ্ত হয়ে স্থিতিশীল জেনন-১২৯ -এ রূপান্তরিত হয়। আয়োডিন-১২৯ -এর উৎপত্তির ইতিহাস অত্যন্ত আদিম। সৌরজগতের গঠনের আগে আয়োডিন-১২৭ -এর সাথে যৌথভাবে কিছু আয়োডিন-১২৯ গঠিত হয়েছিল, কিন্তু এটি এখন সম্পূর্ণরূপে ক্ষয়প্রাপ্ত হয়ে এক বিলুপ্ত রেডিওনিউক্লাইডে পরিণত হয়েছে। এখনও প্রাথমিক সৌরজগতের ইতিহাস বা খুব পুরানো ইতিহাসের বা প্রাচীন ভূগর্ভস্থ জলের সময়কাল নিরূপণে এই বিলুপ্ত রেডিওনিউক্লাইডের অবশেষ -এর সাহায্য নেওয়া হয়। প্রকৃতিতে আয়োডিন-১২৯ -এর প্রাচীন উপস্থিতি নিরূপণ করা হয় জেনন-১২৯ -এর উপস্থিতি থেকে যা আয়োডিন-১২৯ -এর রূপান্তরিত অবস্থা।     আজও মহাবিশ্বে আয়োডিন-১২৯ -এর উপস্থিতির চিহ্ন বিদ্যমান। এটি একটি মহাজাগতিক নিউক্লাইডও, যা বায়ুমণ্ডলীয় জেননের মহাজাগতিক রশ্মির বিচ্ছুরন থেকে গঠিত। প্রাকৃতিক আয়োডিনের মধ্যে বিলুপ্ত আয়োডিন-১২৯ -এর যে অবশেষ হিসাবে জেনন-১২৯ পাওয়া যায়, যার পরিমাণ ১০−১৪ থেকে ১০−১০। ১৯৬০ এবং ১৯৭০ এর দশকে থার্মোনিউক্লিয়ার পরীক্ষায় আয়োডিন-১২৯ -এর অবশেষ -এর যে পরিমাপ পাওয়া গেছে তা সমস্ত বৈশ্বিক আয়োডিনের পরিমাপের ১০−৭ অংশ। রাসায়নিকভাবে স্বক্রিয় আয়োডিন-১২৭ এবং আয়োডিন-১২৯ প্রায়শই এক বিশেষ বর্ণালিবীক্ষণ যন্ত্রে ব্যবহৃত হয়।
অন্যান্য আয়োডিন রেডিওআইসোটোপের অর্ধ-জীবন তুলনামূলকভাবে কম, সাধারনতঃ এক দিনের বেশি নয়। চিকিতসাক্ষেত্রে এদের মধ্যে কিছু বিশেষ আইসোটোপের প্রয়োগ দেখা যায়, বিশেষত থাইরয়েড সম্পর্কিত চিকিৎসায়; কারণ শরীরে আয়োডিন প্রবেশ করার পর তা থাইরয়েড গ্রন্থি-তেই সঞ্চিত ও ঘনীভূত হয়। আয়োডিন-১২৩ -এর অর্ধ-জীবন তেরো ঘন্টা এবং সাধারণত ইলেকট্রন ক্যাপচার প্রক্রিয়ার মাধ্যমে ক্ষয়প্রাপ্ত হয়ে টেলুরিয়াম-১২৩ -তে রূপান্তরিত হয় এবং এই প্রক্রিয়ার ফলে গামা রশ্মি নির্গত হয়। এটি পারমাণবিক ঔষধ প্রস্তুতিতে, ইমেজিং প্রক্রিয়ায়, এক্স রে, সি.টি স্ক্যান প্রক্রিয়া ইত্যাদিতে ব্যাবহার হয়।
দ্বিতীয় দীর্ঘতম আয়োডিন রেডিওআইসোটোপ হল আয়োডিন-১২৫। এর অর্ধ-জীবন হল ঊনপঞ্চাশ দিনের। এটি ইলেকট্রন ক্যাপচার -এর মাধ্যমে ক্ষয়প্রাপ্ত হয় এবং টেলুরিয়াম-১২৫ -এ পরিবর্তিত হয়। সেই সময়ে, এটি কম-শক্তির গামা বিকিরণ নির্গত করে। জৈবিক পরীক্ষা, পারমাণবিক ঔষধ, ইমেজিং এবং রশ্মিপাত চিকিত্সা(রেডিয়েশন থেরাপি) সংক্রান্ত চিকিতসা; বিশেষ করে প্রোস্টেট ক্যান্সার, ইউভেল মেলানোমাস এবং ব্রেন টিউমারের চিকিৎসায় এর বহুল ব্যবহার রয়েছে।
আয়োডিন-১৩১ -এর নেতিবাচক প্রভাবের বিরুদ্ধে সুরক্ষার স্বাভাবিক উপায় হল থাইরয়েড গ্রন্থিতে স্থিতিশীল আয়োডিন-১২৭ -এর পরিমেয় সরবরাহ যা দৈনিক নির্দিষ্ট পরিমাণ পটাসিয়াম আয়োডাইড ট্যাবলেট গ্রহণের মাধ্যমে পূরণ করা সম্ভব। আয়োডিন-১৩১ রেডিয়েশন থেরাপিতে ঔষধি উদ্দেশ্যে ব্যবহার করা যেতে পারে, কারন এর মাধ্যমে রোগগ্রস্ত কোষকে ধ্বংসে করা যায়। আয়োডিন-১৩১ কে তেজস্ক্রিয়তা সনাক্ত করতেও ব্যবহার করা হয়।
রাসায়নিক ধর্ম
আয়োডিন রাসায়নিকভাবে বেশ প্রতিক্রিয়াশীল হলেও অন্যান্য হ্যালোজেনের তুলনায় -এর রাসায়নিক স্বক্রিয়তা কম। উদাহরণস্বরূপ, ক্লোরিন গ্যাস খুব সহজেই হ্যালোজেন সংযোগ বিক্রিয়া -র মাধ্যমে কার্বন মনোক্সাইড, নাইট্রিক অক্সাইড এবং সালফার ডাই অক্সাইডকে যথাক্রমে ফসজিন, নাইট্রোসিল ক্লোরাইড এবং সালফারিল ক্লোরাইডে পরিণত করবে কিন্তু আয়োডিন মৌল এত সহজে হ্যালজেনেশন বিক্রিয়া ঘটাতে অক্ষম। কোনো ধাতব মৌলের আয়োডিনেশনের ফলে যে জারণ অবস্থা প্রাপ্ত হয়, তা তার ক্লোরিনেশন বা ব্রোমিনেশনের ফলে প্রাপ্ত জারণ অবস্থার থেকে কম হয়। উদাহরণস্বরূপ, রেনিয়াম ধাতু ক্লোরিনের সাথে বিক্রিয়া করে রেনিয়াম হেক্সাক্লোরাইড তৈরি করে, কিন্তু ব্রোমিনের সাথে এটি কেবল রেনিয়াম পেন্টাব্রোমাইড এবং আয়োডিনের সাথে শুধুমাত্র রেনিয়াম টেট্রায়োডাইড তৈরি করতে সক্ষম। হ্যালোজেনগুলির মধ্যে আয়োডিনের আয়নিকরণ শক্তি সবচেয়ে কম এবং তাদের মধ্যে সবচেয়ে সহজে অক্সিডাইজ হ্তে পারে। আয়োডিনের উচ্চতর জারণ অবস্থাগুলি ব্রোমিন এবং ক্লোরিনগুলির তুলনায় আরও স্থিতিশীল; উদাহরণস্বরূপ আয়োডিন হেপ্টাফ্লোরাইডের কথা উল্লেখ করা জেতে পারে।
চার্জ ট্রান্স্ফার কম্প্লেক্স
আয়োডিন অণু I2, CCl4 এবং আলিফ্যাটিক হাইড্রোকার্বনে দ্রবীভূত হয়ে একপ্রকার উজ্জ্বল বেগুনি রং -এর দ্রবণ প্রস্তুত করে। এই দ্রাবকগুলিতে শোষণ ব্যান্ডের পরিসীমা সর্বাধিক ৫২০-৫৪০ ন্যানোমিটার যা * থেকে σ* রূপান্তর প্রক্রিয়ার জন্য নির্ধারিত। যখন I2 এই দ্রাবকগুলিতে লুইস বেস -গুলির সাথে বিক্রিয়া করে তখন নির্দেশনাসূচক লেখচিত্রে I2 পিক চিহ্নিত স্থানের অবস্থানের স্থানান্তর লক্ষ্য করা যায় ও নতুন I2 পিকের অবস্থান হয় ২৩০ – ৩৩০ ন্যানোমিটার পরিসীমায়; মূলত ইলেকট্রন আসক্তির ফলে এই ঘটনা ঘটে এবং একেই চার্জ ট্রান্স্ফার কম্প্লেক্স হিসাবে বর্ণনা করা হয়।
হাইড্রোজেন আয়োডাইড
আয়োডিনের সবচেয়ে সহজল্ভ্য যৌগ হল হাইড্রোজেন আয়োডাইড, যার রাসায়নিক চিহ্ন HI। এটি একটি বর্ণহীন গ্যাস যা অক্সিজেনের সাথে বিক্রিয়া করে উপজাত পন্য হিসাবে জল এবং আয়োডিন প্রস্তুত করে। পরীক্ষাগারে পরীক্ষামূলকভাবে আয়োডিনেশন বিক্রিয়ার জন্য এটি একটি দরকারি রাসায়নিক উপাদান। অন্যান্য হাইড্রোজেন হ্যালাইডের মত শিল্পক্ষেত্রে এর খুব বেশি ব্যবহার হয়না। বাণিজ্যিকভাবে, সাধারণত হাইড্রোজেন সালফাইড বা হাইড্রাজিনের সাথে আয়োডিনের বিক্রিয়া ঘটিয়ে এটি প্রস্তুত হয়, যার রাসায়নিক বিক্রিয়ার সূত্র নিম্নরূপঃ
ঘরের সাধারন তাপমাত্রায় অন্যান্য সাধারন হাইড্রোজেনের হ্যালাইডের(কেবলমাত্র ব্যাতিক্রম হাইড্রোজেন ফ্লোরাইড) ন্যায় এটি একটি বর্ণহীন গ্যাস। এটি −৫১.০ °C তাপমাত্রায় গলে যায় এবং −৩৫.১ °C তাপমাত্রায় ফুটতে শুরু করে।H-I বন্ধনীর বিচ্ছেদ শক্তি হল ২৯৫ কিলোজুল/মোল যা হাইড্রোজেন হ্যালাইডগুলির মধ্যে সবচেয়ে নূন্যতম।
জলীয় হাইড্রোজেন আয়োডাইড হাইড্রোআয়েডিক অ্যাসিড নামে পরিচিত, যা একটি শক্তিশালী অ্যাসিড। হাইড্রোজেন আয়োডাইড জলে অত্যন্ত দ্রবণীয়। এক লিটার জলে ৪২৫ লিটার হাইড্রোজেন আয়োডাইড দ্রবীভূত হয় এবং এর সম্পৃক্ত দ্রবণে হাইড্রোজেন আয়োডাইডের অণু প্রতি মাত্র চারটি জলের অণু থাকে। বাণিজ্যিকভাবে প্রস্তুত ঘনীভূত হাইড্রোআয়েডিক অ্যাসিডের প্রতি ভরে সাধারণত ৪৮-৫৭% HI বর্তমান থাকে। দ্রবণটি, প্রতি ১০০ গ্রাম দ্রবণে ৫৬.৭ গ্রাম HI -এর মাত্রাসহ একটি অ্যাজিওট্রোপ(দুটি তরল বা তার বেশি পদার্থের মিশ্রণ জার একটি অপরিবর্তনশীল ফুটন্ত বিন্দু রয়েছে এবং যাদের সাধারণ পাতন পদ্ধতি দ্বারা পৃথক করা সম্ভব নয়।) গঠন করে যার স্ফুটনাঙ্ক ১২৬.৭ ডিগ্রি সেলসিয়াস।
নির্জল হাইড্রোজেন আয়োডাইডকে দ্রাবক হিসাবে ব্যাবহার করা অত্যন্ত কঠিন কারন, প্রথমত এর স্ফুটনাঙ্ক কম, দ্বিতীয়ত এর অস্তরক ধ্রুবক বা ডাইইলেকট্রিক কন্সট্যান্ট -এর মান কম, তৃতীয়ত দ্রাবক হিসাবে ক্রিয়াশীল হওয়ার জন্য এটি সহজে H2I+ এবং H2I- আয়নে বিচ্ছিন্ন হয়না এবং H2I- -এর স্থিতিশীলতা অত্যন্ত কম। নির্জল হাইড্রোজেন আয়োডাইড একটি দুর্বল দ্রাবক, যা শুধুমাত্র ছোট আণবিক যৌগ যেমন নাইট্রোসিল ক্লোরাইড এবং ফেনল, অথবা টেট্রালকিলামোনিয়াম হ্যালাইডের ন্যায় খুব কম ল্যাটিস শক্তিসম্পন্ন লবণকে দ্রবীভূত করতে সক্ষম।
অন্যান্য আয়োডাইড
পর্যায় সারণির প্রায় সব উপাদানই বাইনারি আয়োডাইড যৌগ গঠন করতে সক্ষম। কেবলমাত্র তিনটি ক্ষেত্রে কিছু সংখ্যালঘু ব্যাতিক্রম লক্ষিত ও নির্ধারিত হয়েছে; প্রথমত রাসায়নিকভাবে চরম নিষ্ক্রিয় এবং বিক্রিয়ায় অংশগ্রহণে অপারগ পদার্থ (যেমন নিষ্ক্রিয় গ্যাস),দ্বিতীয়ত চরম পারমাণবিক অস্থিরতা সম্পন্ন মৌল যার ক্ষয় এবং রূপান্তরের আগে রাসায়নিক অন্বেষণ প্রক্রিয়া বাধপ্রাপ্ত হয় (পর্যায় সারণিতে বিসমাথের পরবর্তী ভারী মৌল), তৃতীয়ত সেইসকল পদার্থ যাদের তড়িৎ ঋণাত্মকতা আয়োডিনের তুলনায় বেশি(অক্সিজেন, নাইট্রোজেন এবং প্রথম তিনটি হ্যালোজেন); এক্ষেত্রে আয়োডিনের সাথে এই অধিক তড়িৎ ঋণাত্মক মৌলগুলির বিক্রিয়ার ফলে যে যৌগগুলি উৎপন্ন হয় তাদের আয়োডাইড শ্রেণীভুক্ত না করে অক্সাইড, নাইট্রাইড বা আয়োডিনের হ্যালাইড শ্রেণীভুক্ত করা হয়েছে(তবুও, নাইট্রোজেন ট্রাইওডাইডকে আয়োডাইড হিসাবে চিহ্নিত করা হয়েছে কারণ এটি অন্যান্য নাইট্রোজেন ট্রাইহালাইডের সাথে সাদৃশ্যপূর্ণ)।
পদার্থের তড়িৎ ঋণাত্মকতা ও তাপগতিবিজ্ঞান সম্পর্কিত ধর্মের কারনে ঘরের তাপমাত্রায় স্থিতিশীল নিরপেক্ষ সালফার আয়োডাইড অস্তিত্বহীন যদিও S2I2 ও SI2, ১৮৩ কেল্ভিন এবং ৯ কেলভিন তাপমাত্রা পর্যন্ত স্থিতিশীল অবস্থায় থাকে। একই কারণে, কোন নিরপেক্ষ সেলেনিয়াম আয়োডাইডের অস্তিত্বের কথা জানা যায় না। যাইহোক, আরও স্থিতিশীল সালফার- এবং সেলেনিয়াম-আয়োডিনের একাধিক পরামানু বিশিষ্ট ক্যাটায়নগুলি প্রস্তুত এবং চিহ্নিত করা সম্ভব হয়েছে।
কুমিল্লা শিক্ষাবোর্ড সরকারি মডেল কলেজ
কুমিল্লা শিক্ষাবোর্ড সরকারি মডেল কলেজ বাংলাদেশের কুমিল্লা জেলায় অবস্থিত সহশিক্ষা কার্যক্রম অন্তর্ভুক্ত একটি শিক্ষাপ্রতিষ্ঠান। ২০০৮ সালে প্রতিষ্ঠিত এ প্রতিষ্ঠানে ৬ষ্ঠ থেকে দ্বাদশ শ্রেণী পর্যন্ত পাঠদান করা হয় এবং এখানে আবাসিক সুবিধাও রয়েছে। কুমিল্লা জেলার কোটবাড়ী রোডের শাকতলায় এটি অবস্থিত। এটি বাংলাদেশ সরকার কর্তৃক ২০১৭ সালের ১৮ সেপ্টেম্বর সরকারিকরণ করা হয়।
সাম্প্রতিক সময়ে স্থাপিত হলেও বর্তমানে এই বিদ্যালয়টি কুমিল্লা জেলার একটি অন্যতম একটি শিক্ষাপ্রতিষ্ঠানে পরিণত হয়েছে। লিখিত এবং মৌখিক পরীক্ষার ভিত্তিতে ৬ষ্ঠ, ৯ম এবং ১১শ শ্রেণীতে ছাত্র ভর্তি করা হয়ে থাকে। বিদ্যালয়টির বর্তমান শিক্ষক সংখ্যা ৪৩ জন এবং প্রায় ৮০০ জন শিক্ষার্থী এই বিদ্যালয়ে অধ্যয়নরত।
ইতিহাস
কুমিল্লা শিক্ষাবোর্ডের ব্যবস্থাপনা ও পরিচালনায় এবং শিক্ষা মন্ত্রণালয়ের তত্ত্বাবধানে ২০০৮ সালে প্রায় ৩ একর জমির উপর কুমিল্লায় কুমিল্লা শিক্ষাবোর্ড মডেল কলেজ স্থাপিত হয়। শিক্ষা মন্ত্রণালয়ের যুগ্ম-সচিবের নেতৃত্বে একটি স্বায়ত্বশাসিত পরিচালনা পর্ষদ বর্তমানে বিদ্যালয়টির পরিচালনার দায়িত্বে আছে। ২০০৮-০৯ শিক্ষাবর্ষ হতে একাদশ শ্রেণীতে মানবিক, ব্যবসায় শিক্ষা ও বিজ্ঞান শাখায় ভর্তির মাধ্যমে প্রতিষ্ঠানটির যাত্রা শুরু হয়।
শিক্ষা কার্যক্রম
কুমিল্লা শিক্ষাবোর্ড মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। কুমিল্লা শিক্ষাবোর্ড মডেল কলেজে প্রায় ১৫,০০০ বই সমৃদ্ধ শীতাতপ নিয়ন্ত্রিত পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন, কম্পিউটার, জীববিজ্ঞান পরীক্ষাগার রয়েছে।
শিক্ষাক্রম
কুমিল্লা শিক্ষাবোর্ড মডেল কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের পাঠ্য বিষয়সমূহের সাথে সাথে ৬ষ্ঠ-৮ম শ্রেণীর শিক্ষার্থীদের জন্য কম্পিউটার শিক্ষা বাধ্যতামূলক। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।
সহ-শিক্ষা কার্যক্রম
কুমিল্লা শিক্ষাবোর্ড সরকারি মডেল কলেজে বিভিন্ন ধরনের সহ-শিক্ষা কার্যক্রম দেখা যায়।এর মধ্যে রয়েছে স্কাউটিং, গার্লস গাইড,রোভার, রেড ক্রিসেন্টের কার্যক্রম। এছাড়াও সঙ্গীত শিক্ষা ও অন্যান্য সাংস্কৃতিক দিক শিক্ষা দেওয়া হয়।খেলাধুলার জন্য একটি আলাদা সময় বরাদ্দ থাকে। প্রতি বছরই এখানে বার্ষিক ক্রিয়া ও সাহিত্য সাংস্কৃতিক প্রতিযোগিতা ও পুরস্কার বিতরণী অনুষ্ঠান আয়োজিত হয়।
খেলাধুলা
কুমিল্লা শিক্ষাবোর্ড সরকারি মডেল কলেজে প্রতি বছরই বিভিন্ন খেলাধুলার আয়োজন করা হয়।প্রতি বছরই এ প্রতিষ্ঠানে আন্তঃ হাউজ ফুটবল প্রতিযোগিতা এবং বার্ষিক ক্রীড়া প্রতিযোগিতার আয়োজন করা হয়।এছাড়াও এ প্রতিষ্ঠান প্রতি বছর বিসিবি কর্তৃক আয়োজিত স্কুল ক্রিকেট প্রতিযোগিতায় অংশগ্রহণ করে।এছাড়াও এ প্রতিষ্ঠান কুমিল্লা শিক্ষাবোর্ড কর্তৃক আয়োজিত আন্তঃ কলেজ ভলিবল ও কাবাডি প্রতিযোগিতায় প্রতি বছর অংশগ্রহণ করে।
পুরস্কার ও সম্মাননা
২০১৮ ও ২০১৯ সালে কুমিল্লা শিক্ষাবোর্ড সরকারি মডেল কলেজ কুমিল্লা জেলার শ্রেষ্ঠ প্রতিষ্ঠানের স্বীকৃতি অর্জন করে। 2023 সালে শ্রেষ্ঠ শ্রেণি শিক্ষক হিসেব স্বীকৃতি পান ড.রাজিবুল ইসলাম। (প্রভাষক. ইতিহাস)
পাবলিক পরীক্ষার ফলাফল
কুমিল্লা শিক্ষাবোর্ড সরকারি মডেল কলেজ প্রতিষ্ঠালগ্ন থেকেই পাবলিক পরীক্ষায় ভালো ফলাফল করে আসছে।
সাপ
সাপ হাত-পা বিহীন দীর্ঘ শরীরের, মাংসাশী, ধূর্ত এক প্রকার সরীসৃপ। এদের চোখের পাতা এবং বহিকর্ণ না থাকায়, সাপ পা-বিহীন টিকটিকি থেকে আলাদা। বৈজ্ঞানিক শ্রেণীবিন্যাস অনুযায়ী, প্রাণী জগৎ (প্রাণী) জগতের, কর্ডাটা (কর্ডটা) পর্বের, ভার্টিব্রাটা (মেরুদণ্ডী) উপপর্বের বা শ্রেণীর, রেপটিলিয়া (সরোপ্সিডা) শ্রেণীর, Squamata বর্গের, Serpentes (সার্পেন্টেস) উপবর্গের সদস্যদের সাপ বলে অভিহিত করা হয়। Squamata (স্কোয়ামান্টা) বর্গের সকলের মতোই সাপ এক্টোথার্মিক [from the Greek ἐκτός (ektós) "outside" and θερμός (thermós) "hot") যার অর্থ হল একটি অংশ যাতে অভ্যন্তরীণ তাপ উতপন্নকারী জৈবিক উৎস রয়েছে।
এখন পর্যন্ত যতোদূর জানা যায়, সাপের সর্বমোট ১৫টি পরিবার, ৪৫৬টি গণ, এবং ২,৯০০টিরও বেশি প্রজাতি রয়েছে। সুদূর উত্তর গোলার্ধের স্কান্ডিনেভিয়া থেকে দক্ষিণে একেবারে অস্ট্রেলিয়া পর্যন্ত এদের বসবাসের বিস্তৃতি। অ্যান্টার্কটিকা ছাড়া সকল মহাদেশেই সাপের উপস্থিতি দেখা যায়, তা  হতে পারে সমুদ্রের গভীরতম তলদেশে অথবা পর্বতের সুউচ্চ শানুদেশে প্রায় ষোলো হাজার ফিট (৪,৯০০ মি) ওপরে হিমালয় পর্বতমালাতেও। আবার আশ্চর্যের ব্যাপার এমন কিছু দ্বীপ বা দ্বীপপুঞ্জ আছে যেখানে সাপের দেখা পাওয়া যায় না। যেমন আয়ারল্যান্ড, আইসল্যান্ড এবং নিউজিল্যান্ড (যদিও  নিউজিল্যান্ড এর জলে পেটের কাছে হলুদ রঙ্  এমন সামুদ্রিক সাপ আর ডোরাকাটা সামুদ্রিক ক্রেইট এর দেখা পাওয়া যায়)।
এদের আকার কখনও খুব ছোট, ১০ সে.মি. (থ্রেড সাপ) থেকে শুরু করে সর্বোচ্চ ২৫ ফুট বা ৭.৬ মিটার (অজগর ও অ্যানাকোন্ডা) পর্যন্ত হতে পারে। সম্প্রতি আবিষ্কৃত টাইটানোবোয়া (Titanoboa) সাপের জীবাশ্ম প্রায় ১৩ মিটার বা ৪৩ ফুট লম্বা।
বিষধর হিসেবে বিখ্যাত হলেও বেশীরভাগ প্রজাতির সাপ বিষহীন হয় এবং যেগুলো বিষধর সেগুলোও আত্মরক্ষার চেয়ে শিকার করার সময় বিভিন্ন প্রাণীকে ঘায়েল করতেই বিষের ব্যবহার বেশি করে। কিছু সাপের বিষ মানুষের মারাত্মক স্বাস্থ্য ঝুঁকি বা মৃত্যু ঘটায়। অনেক সময় সাপের বিষ মানুষের উপকারে আসে, যা বিভিন্ন রোগের ঔষধ হিসাবে ব্যবহৃত হয়। সাপ একটি নিরীহ প্রাণী।
শ্রেণীবিন্যাস
লিলিয়ান শ্রেণীবিন্যাসে আধুনিক কালের সকল সাপ স্কোয়ামান্টা বর্গের সার্পেন্টেস উপশ্রেণীভুক্ত, যদিও স্কোয়ামান্টার ভেতর তাদের রাখার বিষয়টি বিতর্কিত। সার্পেন্টেস বর্গের দুটি অধিবর্গ রয়েছে: Alethinophidia (অ্যালিথিনোফিডিয়া) ও Scolecophidia (স্কোলেকোফিডিয়া)। শারীস্থানিক বৈশিষ্ট্য ও মাইটোকন্ড্রিয়াল ডিএনএ-এর সদৃশ্যতার ওপর ভিত্তি করে এই পৃথকীকরণ করা হয়েছে। সাম্প্রতিককালে কলুব্রইডে (কলুব্রয়েড সাপ) ও অ্যাক্রোকরডিডস অন্তর্ভুক্ত হওয়ার কারণে, অ্যালিথিনোফিডিয়াকে মাঝে-মধ্যে হেনোফিডিয়া ও সেনোফিডিয়া-এই দুভাগে ভাগ করা হয়। এছাড়া অন্যান্য অ্যালিথিনোফিডিয়ান পরিবার হেনোফিডিয়ার অন্তর্ভুক্ত। যদিও এখন অস্তিত্ত্ব নেই, কিন্তু Madtsoiidae (ম্যাডসোইডে) নামক পরিবারের বৃহৎ, আদিম, এবং অনেকটা অজগরের মতো দেখতে সাপের অস্তিত্ত্ব প্রায় ৫০,০০০ বছর আগে অস্ট্রেলিয়াতে ছিলো বলে জানা যায়, যার অনেকগুলো গণের মধ্যে একটা হচ্ছে ওনাম্বি।
স্থান দেওয়া-না দেওয়া নিয়ে বিভিন্ন গোষ্ঠীর মধ্যে যথেষ্ট বিতর্ক রয়েছে। উদাহরণস্বরূপ, বিভিন্ন সূত্রে Boidae (বোইডে) ও Pythonidae (পাইথনিডে)-কে একই পরিবারভুক্ত হিসেবে শ্রেণীবিন্যাসে উল্লেখ করেছে।
সর্পদংশন
thumb|left|যদিও বিষধর নয়, তবুও গ্রীন ট্রি অজগর ([[Morelia viridis) কামড় দেবার ক্ষমতা রাখে।]]
সাপ প্রকৃতপক্ষে মানুষ শিকার করে না এবং সাপকে কোনো কারণে উত্তেজিত করা না হলে বা সাপ আঘাতগ্রস্থ না হলে তারা মানুষের সংস্পর্শ এড়িয়ে চলে। ব্যাতিক্রম ছাড়া কনস্ট্রিক্টর ও বিষহীন সাপগুলো মানুষের জন্য কোনো হুমকি নয়। বিষহীন সাপের কামড় মানুষের জন্য ক্ষতিকর নয়, কারণ তাদের দাঁত মূলত কোনো কিছ আঁকড়ে ধরা ও ধরে রাখার মতো। বর্ষার পানি মাটির গর্তে ঢুকলে বেঁচে থাকার জন্য সাপ বের হয়ে আসে এবং মানুষকে দংশন করতে পারে। বিষধর সাপ দংশনের লক্ষণগুলো হচ্ছে­ বমি, মাথাঘোরা, কামড়ানোর স্খানে ফোলা, রক্তচাপ কমে যাওয়া, চোখে ডাবল দেখা, ঘাড়ের মাংসপেশী অবশ হয়ে ঘাড় পেছনের দিকে হেলে পড়া। এমন হলে রোগীকে দ্রুত হাসপাতালে ভর্তি করাতে হবে। হাসপাতালে নেয়ার আগে আক্রান্ত জায়গা নাড়াচাড়া করা যাবে না। হাত বা পায়ে কামড় দিলে হাতের পেছনের দিকে কাঠ বা বাঁশের চটা বা শক্ত জাতীয় কিছু জিনিস রেখে শাড়ির পাড় বা পরিষ্কার কাপড় দিয়ে স্প্লিন্ট তৈরি করে বেঁধে দিতে হবে। আক্রান্ত জায়গা কাপড় দিয়ে মুড়িয়ে দিতে হবে। লক্ষ রাখবেন বেশি টাইট করে বাঁধা যাবে না। বাঁধলে রক্ত সরবরাহ ব্যাহত হয়ে গ্যাংগ্রিন হতে পারে। বিষ শিরা দিয়ে নয়, লসিকাগ্রন্থি দিয়ে শরীরে ছড়ায়। সাপে কাটা রোগীকে ওঝা-বৈদ্য বা কবিরাজ না দেখিয়ে বিজ্ঞানসম্মত আধুনিক চিকিৎসার জন্য নিকটস্খ হাসপাতালে নিয়ে যান। আক্রান্ত জায়গায় কাঁচা ডিম, চুন, গোবর কিছুই লাগাবেন না। এতে সেল্যুলাইটিস বা ইনফেকশন হয়ে রোগীর জীবনহানি ঘটতে পারে।
লিবিয়ায় বৌদ্ধধর্ম
লিবিয়ার ২০০৭ সালের আদমশুমারিতে শ্রীলঙ্কা এবং অন্যান্য কিছু বৌদ্ধ দেশ থেকে ১৫,০১০ জন কর্মী রয়েছে (প্রায় ১২ হাজার কোরিয়ান এবং চীনের ২০০০ এরও বেশি নাগরিক ) যা লিবিয়ার মোট জনসংখ্যার প্রায় ৩%। এটি লিবিয়াকে বৌদ্ধ প্যাগোডা বা মন্দির না থাকা সত্ত্বেও উত্তর আফ্রিকার বৌদ্ধদের সর্বোচ্চ অনুপাতের একটি দেশ করে তোলে।
থেরবাদ বৌদ্ধরা দুই-তৃতীয়াংশ তৈরি করে এবং তারা প্রাথমিকভাবে সিংহলী এবং বাকি তৃতীয়াংশ পূর্ব এশীয় বৌদ্ধধর্ম অনুসরণ করে এবং কোরিয়ান বা চীনা নাগরিক।
এরিথ্রোপোয়েটিন
এরিথ্রোপোয়েটিন (erythropoietin) বা হেমাটোপোয়েটিন একটি গ্লাইকোপ্রোটিন হরমোন যা লোহিত রক্তকণিকা উৎপাদন করে। এরিথ্রোপোয়েটিন নীরোগ হতেও সাহায্য করে।
ক্ষরণস্থল
বৃক্ক এই হরমোন ক্ষরণ করে।
কাজ
লোহিত কণিকা উৎপাদন প্রক্রিয়াতে সাহায্য করে।
চিকিৎসায় ব্যবহার
MD-PhD
চট্টগ্রাম-৬
চট্টগ্রাম-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৩নং আসন।
সীমানা
চট্টগ্রাম-৬ আসনটি চট্টগ্রাম জেলার রাউজান উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. বি. এম. ফজলে করিম চৌধুরী বিনা প্রতিদ্বন্দ্বিতায় নির্বাচিত হন।
বাঙ্গাওয়ান
বাঙ্গাওয়ান (Bangawan) ভারতের মধ্য প্রদেশ রাজ্যের শাহদোল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বাঙ্গাওয়ান শহরের জনসংখ্যা হল ২০,৭১৯ জন। এর মধ্যে পুরুষ ৫৩% এবং নারী ৪৭%।
বালিয়াখোড়া ইউনিয়ন
বালিয়াখোড়া বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
বাঙ্গাওয়ান
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
বালিয়াখোড়া ইউনিয়ন
প্রশাসনিক কাঠামো
বালিয়াখোড়া ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
জ্যেষ্ঠপুত্র
জ্যেষ্ঠপুত্র ২০১৯ সালের ভারতীয় বাংলা ভাষার একটি চলচ্চিত্র যা কৌশিক গাঙ্গুলী পরিচালিত এবং প্রসেনজিৎ চ্যাটার্জি, ঋত্বিক চক্রবর্তী, সুদীপ্তা চক্রবর্তী এবং গার্গী রায়চৌধুরী এখানে অভিনয় করেছেন। ঋতুপর্ণ ঘোষের লেখা অন্য নায়ক  নামের গল্পটি থেকে কৌশিক এই সিনেমার মূল রসদ সংগ্রহ করেছিলেন। এই ছবিতে এই প্রথম একসাথে কাজ করেছেন প্রসেনজিৎ ও ঋত্বিক। ৬৭তম জাতীয় চলচ্চিত্র উৎসবে, জ্যেষ্ঠপুত্র দুটি পুরস্কার পেয়েছে, একটি সেরা মৌলিক চিত্রনাট্যের জন্য এবং অন্যটি সেরা ব্যাকগ্রাউন্ড স্কোরের জন্য।
আফ্রিকান একাদশ একদিনের আন্তর্জাতিক ক্রিকেটারদের তালিকা
একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের ওডিআই মর্যাদাপ্রাপ্ত দুইটি দলের মধ্যকার আন্তর্জাতিক ক্রিকেট খেলা। টেস্ট ক্রিকেটের সাথে একদিনের আন্তর্জাতিকের প্রধান পার্থক্য হচ্ছে - নির্দিষ্ট ওভার সংখ্যা ও প্রত্যেক দলের একটি মাত্র ইনিংস থাকে।
জ্যেষ্ঠপুত্র
পটভূমি
টলিউডের সুপারস্টার অভিনেতা ইন্দ্রজিৎ তার বাবার মৃত্যুর খবর পেয়ে বল্লভপুর গ্রামে তার নিজ বাড়িতে আসেন।।ছোটো ভাই পার্থ, মানসিক রোগী বোন ইলা এবং পার্থের গর্ভবতী স্ত্রী রাই এদের নিয়েই তার পরিবার। যাইহোক, ইন্দ্রজিৎ যেখানেই যান, শ্মশান ঘাট হোক কিংবা তাঁর জন্মস্থান বা তাঁর বন্ধুর বাড়ি বা তাঁর গেস্ট হাউস, তাঁর সহকারী, দেহরক্ষী, পুলিশ এবং সর্বোপরি তাঁর শত শত ভক্ত সর্বদা তাঁর সাথে সাথে থাকে। এমনকি তার নিজের ছোটোবেলাকার স্কুলে তাঁর বাবার শোক অনুষ্ঠান সমস্ত গ্রামবাসী মৃত আত্মার শান্তি কামনায় নয় বা শোক করতে নয় বরং নায়কের সাথে অটোগ্রাফ এবং সেলফি তোলার জন্য সেখানে ভিড় করে, যা ইন্দ্রজিৎকে যথেষ্ট বিব্রত করে তোলে তার ভাই পার্থের সাথেও মনমালিন্য হয়।। একদিকে, তিনি তার দাদার সাফল্য এবং জনপ্রিয়তায় ঈর্ষান্বিত কারণ তিনি নিজেই সবসময় তার চেয়ে ভাল নাট্য অভিনেতা ছিলেন। অন্যদিকে, তিনি মনে করেন যে একজন মানুষ যিনি শেষবার কখন তার জন্মস্থানে গিয়েছিলেন তা মনে করতে পারেন না, কেন তাহলে তিনি বড়ো ছেলে (জ্যেষ্ঠপুত্র) হওয়ার বাবার শেষকাজ করার চেষ্টা করবেন। পার্থ মনে করেন যে এত বছর ধরে তিনি একাই তার পরিবারের যত্ন নিয়েছেন, তাই তার একাই বাবার শেষকৃত্য করা উচিত। এক রাতে, মাতাল অবস্থায়, পার্থ ইন্দ্রজিৎকে তার অন্তরের সমস্ত দুঃখ যন্ত্রণা ক্ষোভের অনুভূতি প্রকাশ করে এবং বলে যে সে প্রকৃত জ্যেষ্ঠপুত্র কারণ সে তার বৃদ্ধ বয়সে তার পিতার সেবা করেছেন যা ইন্দ্রজিৎ কখনই করেননি। ইন্দ্রজিৎ পার্থর কথায় অনিবার্য সত্য উপলব্ধি করে এবং ভোরবেলা চলে যায়।
আফ্রিকান একাদশ একদিনের আন্তর্জাতিক ক্রিকেটারদের তালিকা
প্রধানত তহবিল সংগ্রহের উদ্দেশ্যে আফ্রিকান ক্রিকেট সংস্থা ও এশিয়ান ক্রিকেট কাউন্সিলের যৌথ উদ্যোগে আফ্রো-এশিয়া কাপের উদ্ভব ঘটে। ২০০৫ সালে আফ্রো-এশিয়া কাপের আয়োজনের পর ২০০৭ সালে দ্বিতীয়বারের মতো এ প্রতিযোগিতাটি অনুষ্ঠিত হয়। আফ্রিকা একাদশের হয়ে অংশগ্রহণকারী ও প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। কোন কারণে একাধিক খেলোয়াড় একই খেলায় তার প্রথম ক্যাপ পরিধান করলে তার পারিবারিক নামকে প্রাধান্য দেয়া হয়েছে। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র এসিএ আফ্রিকা একাদশের হয়ে খেলাগুলোই রেকর্ড আকারে উল্লেখ করা হয়েছে।
জ্যেষ্ঠপুত্র
মার্কেটিং
সুরিন্দর ফিল্মসের ইউটিউব চ্যানেলে ১০ এপ্রিল ২০১৯-এ ছবিটির আনুষ্ঠানিক ট্রেলার মুক্তি পায়।
মুক্তি এবং প্রতিক্রিয়া
ছবিটি ২৬ এপ্রিল ২০১৯ মুক্তি পায়। টাইমস অফ ইন্ডিয়া ছবিটিকে ৫ স্টারের মধ্যে ৩.৫ রেট দিয়েছে। সিনেটসান ফিল্মটিকে পাঁচটির মধ্যে ৩ তারা রেট দিয়েছে এবং লিখেছেন: "গল্পলাইনের চেয়েও বেশি, জ্যেষ্ঠপুত্রের দ্বন্দ্বমূলক চরিত্রগুলি দর্শকদের কাছে আবেদন রাখবে।" অভিনয়ের পাশাপাশি ছবিটি ভলো আয়ও করেছে।
হিরোতাকা তামেদা
হিরোতাকা তামেদা (為田 大貴, Hirotaka Tameda; জন্ম: ২৪ আগস্ট ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
হিরোতাকা তামেদা ১৯৯৩ সালের ২৪শে আগস্ট তারিখে জাপানের নাগাসাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
এরিমি
এরিমি একটি গ্রাম, যা সাইপ্রাসের লিমাসল জেলায় আংশিকভাবে এবং আংশিকভাবে ব্রিটিশ বৈদেশিক অঞ্চল আকরোতিরি এবং ধেকেলিয়াতে অবস্থিত । ২০০১ সালের আদম শুমারি অনুসারে এর জনসংখ্যা ১,৪৩২ জন। সম্প্রতি "অ্যাফ্রোডাইট গার্ডেন" নামে একটি জেলা যোগ করায় এর আকার বৃদ্ধি পেয়েছে, মূলত ব্রিটিশ বংশোদ্ভূত প্রবাসীদের জন্য এই নতুন অঞ্চলটি গড়ে তোলা হয়েছে।
এরিমির নিকটে হ'ল কলোসি গ্রাম, যেখানে কোলোসির দুর্গটি পাওয়া যায়।
সাইপ্রাস ওয়াইন যাদুঘর
সাইপ্রাস মদের যাদুঘরটি এরিমি গ্রামের পাহাড়ের দিকে যাওয়া ওয়াইন রুটের চৌমাথায় এবং লিমাসল এবং পাফোসের মধ্যবর্তী পুরাতন রাস্তায় অবস্থিত।
আফরানা ইসলাম প্রীতি
আফরানা ইসলাম প্রীতি (জন্ম : ২৪ জানুয়ারি ২০০০) বাংলাদেশের একজন টেনিস খেলোয়াড় যিনি দেশের অভ্যন্তরে এবং আন্তর্জাতিক বিভিন্ন টেনিস প্রতিযোগিতায় অংশ নিয়েছেন। তার ক্যারিয়ারে এ পর্যন্ত সর্বোচ্চ র্যাংকিং ১৬৩৯ । জুনিয়র গার্লস ক্যাটাগরিতে তিনি আন্তর্জাতিক টেনিস ফেডারেশনের অন্তর্গত মহিলা টেনিস অ্যাসোসিয়েশনের অধীনে খেলে থাকেন।
খেলোয়াড়ী জীবনী
২০১৩ সালে তিনি এশিয়ান অনূর্ধ্ব-১৪ টেনিস টুর্নামেন্ট খেলেন। তিনি সেখানে রেবেকা সুলতানা জয়াকে হারিয়ে গার্লস একক এ জয়ী হন। পাশাপাশি গার্লস দ্বৈত চ্যাম্পিয়নশিপেও তিনি জয়ী হন জয়া এবং সুমাকে হারিয়ে সম্মিলিত ভাবে সাফিনার সাথে।
২০১৪ সালে রানার গ্রুপ আয়োজিত স্বাধীনতা কাপ ওপেন টেনিস প্রতিযোগিতাতে তিনি প্রথমে অনেক পিছিয়ে থাকলেও পরবর্তিতে সেমি ফাইনালে অসাধারণ কৃতিত্ব দেখান। শারমিন আলম সারদাকে তিনি ২-৬,৬-১,৬-৩ এ পরাজিত করেন।
২০১৬ সালে স্বাধীনতা দিবস ওপেন টেনিস প্রতিযোগিতায় প্রীতি মহিলা একক জিতেন দৃঢ় প্রতিদ্বন্দ্বি পপি আখতারকে হারিয়ে।তিনি ৬-৩,৬-৪ এ পপিকে হারিয়ে জয়ী হন। দ্বৈত পর্বে তিনি ফাইনালে হেরে যান জয়া এবং ঈশিতা এর কাছে। ২০১৬ সালে অনুষ্ঠিত রাজশাহী আন্তর্জাতিক জুনিয়র টেনিস চ্যাম্পিয়নশিপ এ তিনি সেরা ৩২ জনের মধ্যে ছিলেন এবং বাংলাদেশ আন্তর্জাতিক জুনিয়র চ্যাম্পিয়নশিপ এ সেরা ১৬ জনের মধ্যে ছিলেন।
তথ্যসূত্র
১)https://www.itftennis.com/JUNIORS/PLAYERS/PLAYER/profile.aspx?playerid=100269853
২)http://www.dhakatribune.com/uncategorized/2013/10/05/rubel-wins-asian-u-14-tennis
৩)https://www.thedailystar.net/sports/tennis/double-crown-dipu-lal-1207816
৪)http://www.dhakatribune.com/uncategorized/2014/03/14/local-tennis
৫)https://www.coretennis.net/tennis-player/afrana-islam-prity/97049/profile.html
বৃক্ষদৃশ্য
বৃক্ষদৃশ্য বা রূপরেখা দৃশ্য বলতে এক ধরনের চিত্রিত নিয়ন্ত্রণ উপাদানকে বোঝায় যেটি তথ্যকে একটি উঁচু-নিচু মর্যাদাক্রমে উপস্থাপন করে। প্রতিটি পদের (যাকে প্রায়শ শাখা বা গ্রন্থি বলা হয়) কয়েকটি উপপদ থাকতে পারে। এ ব্যাপারটিকে প্রায়শ তালিকার ভেতরে অবচ্ছেদনের মাধ্যমে প্রত্যক্ষীকরণ করা হয়ে থাকে। একে ইংরেজিতে "ট্রি ভিউ" (Tree view) বা "আউটলাইন ভিউ" (Outline view) বলা হয়।
একটি পদকে সম্প্রসারিত করে সম্ভাব্য বিদ্যমান উপপদগুলিকে উন্মোচন করা যেতে পারে এবং সেটিকে গুটিয়ে নিয়ে উপপদগুলিকে লুকিয়ে রাখা যেতে পারে।
বৃক্ষদৃশ্যগুলিকে প্রায়শই কোনও পরিগণক পরিচালক ব্যবস্থার (কম্পিউটার অপারেটিং সিস্টেম) চিত্রিত ব্যবহারকারী আন্তঃক্রিয়াতলে (গ্রাফিক্যাল ইউজার ইন্টারফেস) নথিপত্র ব্যবস্থাপক (ফাইল ম্যানেজার) অ্যাপ্লিকেশনগুলিতে দেখতে পাওয়া যায়, যার সাহায্যে ব্যবহারকারী যন্ত্রটির নথিপত্র ব্যবস্থার (ফাইল সিস্টেম) নথিপত্রাধারগুলি (ডিরেক্টরি) পরিভ্রমণ করে দেখতে পারেন। এছাড়া বৃক্ষদৃশ্যের সাহায্যে উঁচু-নিচু মর্যাদাক্রমে সাজানো উপাত্ত, যেমন এক্সএমএল নথি উপস্থাপন করা হতে পারে।
সম্প্রসারিত বৃক্ষদৃশ্য রূপরেখা প্রস্তুতকারক অ্যাপ্লিকেশনগুলির একটি কেন্দ্রীয় উপাংশ, যেখানে প্রতিটি গ্রন্থি একটি সম্পাদনাযোগ্য পাঠ্য দিয়ে গঠিত।
এন. এম. নাজমুল আহসান
শহীদ নূরনবী মোহাম্মদ নাজমুল আহসান বা ন ম নাজমুল আহসান হলেন বাংলাদেশের একজন বীর যোদ্ধা। মুক্তিযুদ্ধে আত্মত্যাগের অনন্য সাধারণ অবদানের জন্য ২০১৭ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্ম ও পারিবারিক পরিচিতি
নালিতাবাড়ী উপজেলার বরুয়াজানী গ্রামে তার জন্ম হয়েছিল ১৯৪৯ সালের ২০ জানুয়ারি তারিখে ।
মৃত্যু
১৯৭১ সালের ৬ জুলাই পাকিস্তানি সৈন্যদের আক্রমণে তাঁর মৃত্যু হয়।
পুরস্কার ও সম্মাননা
স্বাধীনতা ও মুক্তিযুদ্ধে আত্মত্যাগের অসাধারণ অবদানের জন্য ২০১৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
উইকিস্পেসেস
উইকিস্পেসেস ছিল সান ফ্রান্সিসকো, ক্যালিফোর্নিয়ার একটি উইকি হোস্টিং পরিষেবা। ২০০৫ সালের মার্চ মাসে ট্যানজিয়েন্ট এলএলসি দ্বারা চালু করা হয়। উইকিস্পেসেস ৯ মার্চ, ২০১৪ সালে টেস গ্লোবাল (পূর্বে টিএসএল এডুকেশন) দ্বারা কেনা হয়েছিল। এটি পিবিওয়ার্কস, ওয়েটপেইন্ট, উইকিয়া এবং গুগল সাইটস (পূর্বে জটস্পট) এর সাথে প্রতিদ্বন্দ্বিতা করেছিল। এটি সবচেয়ে বড় উইকি হোস্টদের মধ্যে ছিল।
২০১৪ সালের সেপ্টেম্বরে টেস ঘোষণা করে যে শিক্ষামূলক ব্যতীত বাকি উইকির বিনামূল্যে হোস্টিং বন্ধ হয়ে যাবে। এই উইকিগুলি ১৪ নভেম্বর ২০১৪ তারিখে বন্ধ হওয়ার সময়সীমার মুখোমুখি হয়েছিল। শুধুমাত্র কে-১২ বা উচ্চ শিক্ষায় একচেটিয়াভাবে ব্যবহৃত উইকি বিনামূল্যে থাকবে। ব্যবসা, অলাভজনক এবং শিক্ষাবিদদের জন্য উন্নত বৈশিষ্ট্যসহ ব্যক্তিগত উইকিগুলি বার্ষিক ফি দিয়ে উপলব্ধ করেছিল। উইকিস্পেসেস কে-১২ শিক্ষাবিদদের ১০০,০০০-এরও বেশি প্রিমিয়াম উইকি দিয়েছিল।
২০১০ সাল থেকে উইকিস্পেসেস ওয়েব ২.০ শিক্ষা প্ল্যাটফর্ম গ্লগস্টার এডুর সাথে সহযোগিতা করেছে। গগ্লস্টার এডু উইকিস্পেসেস পরিষেবাগুলিতে গ্লগস এম্বেড করেছিল।
অর্থনৈতিক সমস্যার কারণে, ক্লাসরুম এবং বিনামূল্যের উইকিস্পেসেস ৩১ জুলাই, ২০১৮-এ বন্ধ হয়ে যায়, আর ব্যক্তিগত উইকিস্পেসেস ৩১ জানুয়ারি, ২০১৯-এ বন্ধ হয়ে যায়।
ইসলামি অর্থনীতির জন্য রাজকীয় পুরস্কার
ইসলামি অর্থনীতির জন্য জন্য রয়্যাল অ্যাওয়ার্ড (RAIF) হল একটি আন্তর্জাতিক পুরস্কার যা প্রতিবছর একজন ব্যক্তিকে দেওয়া হয় যিনি ইসলামি ব্যাংকিং ও অর্থনীতির অগ্রগতিতে দক্ষতা অর্জন করেছেন ও দেখিয়েছেন। পুরস্কারটি ইসলামি অর্থনীতি সংক্রান্ত সবচেয়ে মূল্যবান পুরস্কার।  এটি ২০১০ সালে মালয়েশিয়া ইন্টারন্যাশনাল ইসলামিক ফাইন্যান্সিয়াল সেন্টার (MIFC) উদ্যোগের অধীনে প্রতিষ্ঠিত হয়েছিল এবং ব্যাংক নেগারা মালয়েশিয়া এবং সিকিউরিটিজ কমিশন মালয়েশিয়া দ্বারা সমর্থিত হয়েছিল।
বস্তী জেলা
নামের উৎস এবং ইতিহাস
বস্তী নামটি এসেছিল বশিষ্ঠী থেকে, এই অঞ্চলে মহর্ষি বশিষ্ঠের আশ্রমটি ছিল।
১৮০১ সালে, বস্তী একটি  তহশিল  সদর দফতরে পরিণত হয়েছিল, এবং ১৮৬৫ সালে, এটি গোরক্ষপুর কমিশনারেটের নতুন প্রতিষ্ঠিত বস্তী জেলার সদর দফতর হিসাবে নির্বাচিত হয়েছিল।
আমোরহা খাস অঞ্চলটি জেলা সদর থেকে ৪১ কিলোমিটার দূরে অবস্থিত একটি ঐতিহাসিক স্থান। এর পুরাতন নাম আমোঢ়া, এবং এটি একসময় রাজা জালিম সিংহের একটি প্রদেশ (রাজ্য) ছিল। রাজা জালিম সিংহের মহলটি এখানে আছে, মহলের পুরানো প্রাচীরে ইংরেজদের ব্যবহৃত বুলেটের চিহ্ন এখনও রয়েছে। বিখ্যাত রামরেখা মন্দির এখানে আছে। রামরেখা মন্দিরটি রাম এবং সীতার অন্যতম প্রাচীন হিন্দু মন্দির। জনকপুর-অযোধ্যা গমনকালে ভগবান শ্রী রাম একদিন এখানে ছিলেন।  শ্রী রাম, সীতা ও লক্ষণের সাথে, ছাওয়ানীর কাছে যে রাস্তা ধরে অযোধ্যা গিয়েছিলেন, সেটির নাম রাম জানকি মার্গ (রাজ্য মহাসড়ক ৭২)।
ভূগোল
জেলাটি ২৬° ২৩' এবং ২৭° ৩০' উত্তর অক্ষাংশ এবং ৮২° ১৭' এবং ৮৩° ২০' পূর্ব দ্রাঘিমাংশের সমান্তরালগুলির মধ্যে অবস্থিত। উত্তর থেকে দক্ষিণে এর সর্বোচ্চ দৈর্ঘ্য প্রায় ৭৫ কিলোমিটার। পূর্ব থেকে পশ্চিমে এর প্রস্থ প্রায় ৭০  কিলোমিটার। জেলাটি পূর্বে সদ্য নির্মিত জেলা সন্ত কবীর নগর এবং দক্ষিণে পশ্চিম দিকে গোন্ডার মধ্যে অবস্থিত, আমোঢ়া খাসের (যা পূর্বে আমোঢ়া নামে পরিচিত ছিল এবং রাজা জালিম সিংয়ের রাজ্য ছিল) কাছে ঘাগরা নদী, এই জেলাকে ফৈজাবাদ এবং সদ্য নির্মিত জেলা আম্বেদকর নগর থেকে পৃথক করেছে। এই জেলার উত্তরে আছে সিদ্ধার্থ নগর জেলা।
গডফ্রে এন হাউন্সফিল্ড
গডফ্রে নিউবোল্ড হাউন্সফিল্ড (২৮ আগস্ট ১৯১৯ – ১২ আগস্ট ২০০৪)     একজন ইংরেজ তড়িৎ প্রকৌশলী। তিনি ১৯৭৯ সালে চিকিৎসাবিজ্ঞানে নোবেল পুরস্কার লাভ করেন।
বস্তী জেলা
ভাষা সমূহ
২০১১ সালের ভারতের আদমশুমারি অনুসারে, জেলার জনসংখ্যার ৯৭.৭৭% হিন্দিতে এবং ২.১৪% উর্দুতে, তাদের প্রথম ভাষা হিসাবে কথা বলে।
গডফ্রে এন হাউন্সফিল্ড
জীবনী
হাউন্সফিল্ড ১৯১৯ সালের ২৮ অগাস্ট ইংল্যান্ডের নটিংহ্যামশায়ারে জন্মগ্রহণ করেন।
বস্তী জেলা
ভাষা সমূহ
জেলার মধ্যে যে কথ্য ভাষাগুলির চলন আছে, সেগুলির মধ্যে পশ্চিমাঞ্চলে আওধি এবং পূর্বদিকের ভোজপুরি অন্তর্ভুক্ত রয়েছে। বস্তী জেলাটি অওধি এবং হিন্দি ভাষার সীমানা বলে ধরা যায়। শহরে, শিক্ষিত জনসংখ্যা বৃদ্ধির কারণে, নিত্য কথোপকথনে খারিবোলি হিন্দি ভাষার ব্যবহারও পরিলক্ষিত হয়।
ভারতীয় প্রবাসী
১৮০০-এর দশকের শেষদিকে বস্তী জেলা থেকে প্রায় ৬,৪১৫ মানুষ অঙ্গীকারপত্র দিয়ে ফিজি দ্বীপপুঞ্জ এবং সুরিনামে পাড়ি জমান। অনেকেই সেখানে থেকে গিয়ে তৎকালীন ব্রিটিশ উপনিবেশে তাদের ঐতিহ্য বহন করে চলেছে।
খালিদ বিন খলিফা বিন আব্দুল আজিজ আল সানি
শেখ খালিদ বিন খলিফা বিন আব্দুল আজিজ আলে সানি ( خالد بن خليفة بن عبد العزيز آل ثاني ; জন্ম: ১৯৬৮ ) একজন কাতারি রাজনীতিবিদ, যিনি ২০২০ সালের ২৮ জানুয়ারি থেকে কাতারের প্রধানমন্ত্রী ও স্বরাষ্ট্রমন্ত্রী হিসাবে দায়িত্ব পালন করছেন । তিনি ক্ষমতাসীন আলে সানি পরিবারের একজন সদস্য। এর আগে ২০১৪ থেকে ২০২০ সাল পর্যন্ত তিনি আমিরি দিওয়ানের প্রধান হিসেবে দায়িত্ব পালন করেছিলেন।
শীলখালী ইউনিয়ন
শীলখালী বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
আয়তন
শীলখালী ইউনিয়নের আয়তন ১৯৪৫ একর (৭.৮৭ বর্গ কিলোমিটার)। এটি পেকুয়া উপজেলার সবচেয়ে ছোট ইউনিয়ন।
জনসংখ্যা
২০১১ সালের পরিসংখ্যান অনুযায়ী শীলখালী ইউনিয়নের লোকসংখ্যা ৭,৫৯৫ জন। এর মধ্যে পুরুষ ৩,৮৩৭ জন এবং মহিলা ৩,৭৫৮ জন।
প্রশাসনিক কাঠামো
শীলখালী ইউনিয়ন পেকুয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
শিক্ষা ব্যবস্থা
শীলখালী ইউনিয়নের সাক্ষরতার হার ৩৩.৫২%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
শীলখালী ইউনিয়নে যোগাযোগের প্রধান সড়ক হল পেকুয়া-বড়ইতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
শীলখালী ইউনিয়নের দক্ষিণ সীমান্ত দিয়ে প্রবাহিত হচ্ছে ভোলাখাল নদী।
জনপ্রতিনিধি
চেয়ারম্যান-
মোহাম্মদ কামাল হোসাইন
সিডনি রাইলি
সিডনি জর্জ রাইলি (c. ১৮৭৩ – c. ১৯২৫), সাধারণভাভে ‘এইস অফ স্পাইজ,’ বা স্পাইদের ওস্তাদ নামে পরিচিত। গুপ্তচর জীবনে তিনি ছিলেন ব্রিটিশ সিক্রেট সার্ভিস ব্যুরোর একজন সিক্রেট এজেন্ট, যা কিনা বর্তমান এম আই সিক্সের পূর্বসুরী। ধারণা করা হয়, অন্তত চারটি শক্তিশালী দেশের হয়ে গুপ্তচরগিরি করেছেন তিনি।
স্পাই হিসেবে রাইলির খ্যাতি প্রথম ছড়িয়ে পড়ে ১৯২০ সালের দিকে, যখন রাশিয়ার বলশেভিকদের উৎখাতে রাইলির ব্যর্থ অপারেশনের কাহিনী জনসমক্ষে প্রকাশিত হয়। পরবর্তীতে স্যর ইয়ান ফ্লেমিংও জেমস বন্ড চরিত্র তৈরির সময় সিডনি রাইলিকে অনুসরণ করেন। আজকের অনেক ঐতিহাসিকদের মতে তিনি বিশ শতকের প্রথম সুপার স্পাই। তবে এখন তার সম্পর্কে যা জানা যায় তার কতটুকু সত্যি আর কতটুকু বানোয়াট তা নিয়ে সন্দেহের প্রচুর অবকাশ আছে, কারণ রাইলি ছিলেন রহস্যময় এক চরিত্র। মানুষের চোখে ধুলো দেয়া, তাদের মাঝে ভুল ধারণা তৈরি করা শুধু তার পেশা নয়, নেশাও ছিল বটে।
প্রাথমিক জীবন
২৪ মার্চ ১৮৭৩ বা ১৮৭৪ সালে রাইলি এর জন্ম হয়েছিল। এটা মোটামুটি নিশ্চিত যে রাশিয়ার কোন এক অঞ্চলে তার জন্ম হয়েছিল। ১৮৯২ সালে রুশ সিক্রেট পুলিশের হাতে বিপ্লবী দলের সাথে জড়িত থাকার অভিযোগে গ্রেফতার হন রাইলি। ছাড়া পাওয়ার পর নিজের নাম বদলে ফেলেন তিনি, তারপর নিজের মৃত্যুর ভুয়া ঘটনা সাজিয়ে একটা ব্রিটিশ জাহাজে চড়ে রওনা দেন দক্ষিণ আমেরিকার উদ্দেশ্যে। ব্রাজিলে পৌছে পেদ্রো নাম ধারণ করেন তিনি, এবং ডক শ্রমিক, সড়ক মিস্ত্রী ইত্যাদি হিসেবে কাজ করতে শুরু করেন। ১৮৯৫ সালে এক ব্রিটিশ অভিযাত্রী দলের বাবুর্চি হিসেবে যোগ দেন তিনি। জঙ্গলের আদিবাসীরা এক পর্যায়ে তাদের উপর হামলা চালালে এক ব্রিটিশ অফিসারের পিস্তল তুলে নিয়ে দলের নেতা মেজর চার্লস ফদারগিলের জীবন বাচান রাইলি। কৃতজ্ঞতাস্বরূপ তাকে ১৫০০ পাউন্ড, একটি ব্রিটিশ পাসপোর্ট এবং বৃটেনে যাওয়ার অনুমতি দেন মেজর।
পেশা জীবন
বৃটেনে পৌছে ওষুধ আমদানীর ব্যবসা শুরু করেন সিডনি। অনেকগুলো ভাষা জানা ছিল তার, ফলে স্কটল্যান্ড ইয়ার্ডের সুপারিন্টেনডেন্ট উইলিয়াম মেলভিলের ইনফর্মার হিসেবেও কাজ শুরু করেন। পরবর্তীতে ব্রিটিশ সিক্রেট সার্ভিস ব্যুরোর প্রধান হয়েছিলেন মেলভিল। মেলভিলের সহায়তায় এই সময় নতুন নাম নেন তিনিঃ সিডনি জর্জ রাইলি।
দিলারা বেগম জলি
দিলারা বেগম জলি একজন বাংলাদেশী মুদ্রণ শিল্পী, ভাস্কর, ইনস্টলেশন শিল্পী এবং চিত্রশিল্পী। তিনি নারীর প্রতি বৈষম্য তুলে ধরে এবং তার কাজে নারীবাদী দৃষ্টিভঙ্গি স্পষ্টভাবে উপস্থাপন করার জন্য তিনি পরিচিত।
সিডনি রাইলি
পেশা জীবন
১৮৯৯ এর জুনে স্ত্রীকে নিয়ে জারশাসিত রাশিয়ায় এসে পৌছান রাইলি। সেখানে ককেশাস এলাকায় তেল পাওয়ার সম্ভাবনা সম্পর্কিত কিছু গুরুত্বপূর্ণ তথ্য বৃটেনে পাচার করেন তিনি। তারপর ১৯০১ সালে সস্ত্রীক রওনা দেন দূর প্রাচ্যের উদ্দেশ্যে। রুশ-জাপান যুদ্ধের ঠিক আগে আগে ব্রিটিশ এবং জাপানিজদের ডাবল এজেন্ট হিসেবে মাঞ্চুরিয়ার পোর্ট আর্থারে এসে পৌছান। সেখানে এক চাইনিজ ইঞ্জিনিয়ারের সহায়তায় পোর্ট আর্থারের ডিফেন্স প্ল্যান চুরি করে জাপানিজ নেভির হাতে তুলে দেন তিনি। ফলে ১৯০৪ এর ফেব্রুয়ারিতে রুশ প্রতিরক্ষা ব্যবস্থা ভেদ করে পোর্ট আর্থারে হামলা চালায় জাপান। এর পরেই সেখান থেকে জাপান হয়ে ফ্রান্সে চলে আসেন রাইলি। সেখানে আরও একটি সফলতা ধরা দেয় তার হাতে। ফরাসীদের বদলে ব্রিটিশদের হাতে যেন পেট্রোলিয়ামের সম্পূর্ণ নিয়ন্ত্রণ থাকে তা নিশ্চিত করতে উইলিয়াম ডার্সি নামের এক ব্যক্তির সাথে ছদ্মবেশে দেখা করেন তিনি, এবং তাকে নিয়ে বৃটেনে ফিরে আসেন। ডার্সি যাচ্ছিলেন ফরাসীদের সাথে তেল বিক্রির চুক্তি করতে, কিন্তু রাইলি তার মন ঘুরিয়ে দিতে সক্ষম হন।
১৯০৯ সালে জার্মান প্রতিরক্ষাব্যবস্থা ঢেলে সাজাতে শুরু করেন তৎকালীন কাইজার বা জার্মান শাসক। এ ব্যাপারে ব্রিটিশ ইন্টেলিজেন্সের তেমন কোন ধারণা না থাকায় তারা রাইলিকে ছদ্মবেশে জার্মানি পাঠায়। সেখানে এক অস্ত্র কারখানায় কাজ নেন তিনি, এবং এক অফিস থেকে উইপনস প্ল্যান চুরি করতে ঢোকেন। সেখানে এক ফোরম্যান তাকে দেখে ফেললে তাকে খুন করেন এবং পালিয়ে এক সেফ হাউসে গিয়ে ওঠেন। তারপর উইপনস প্ল্যান লেখা কাগজকে চার টুকরো করে আলাদা আলাদা করে পাঠিয়ে দেন বৃটেনে, যাতে একটা হারিয়ে গেলেও বাকিগুলো থেকে মোটামুটি ধারণা পাওয়া যায়।
গুপ্তচর হিসেবে রাইলির সবচেয়ে বড় অপারেশন ছিল ব্রিটিশদের হয়ে রাশিয়ার নবগঠিত বলশেভিক সরকারকে উৎখাতের চেষ্টা। যদিও তার চূড়ান্ত অপারেশন শুরু হওয়ার ঠিক আগে রুশ সিক্রেট পুলিশ "চেকা"র সন্দেহে পড়ে যান তিনি, এবং পালিয়ে ফিনল্যান্ড হয়ে বৃটেন ফিরে আসতে বাধ্য হন। এই ঘটনার পরেই রাশিয়ায় প্রবেশমাত্র তার উপর মৃত্যুপরোয়ানা জারি করে বলশেভিক সরকার।
মৃত্যু
১৯২৫ সালের সেপ্টেম্বরে চেকা'র পরবর্তী সংগঠন ওজিপিইউ এর চালে একটি বলশেভিক বিরোধী সংগঠনের সাথে যোগাযোগ করার জন্য আবার রাশিয়ায় ঢোকেন রাইলি। সীমান্ত পার হওয়ার সাথে সাথে তাকে গ্রেফতার করা হয়।
২০০০ সালে ব্রিটিশ ইন্টেলিজেন্স ডকুমেন্টে জানা যায়, মস্কোর কাছাকাছি একটি জঙ্গলে ১৯২৫ সালের ৫ নভেম্বর সিডনি রাইলিকে গুলি করে হত্যা করা হয়।
নিচলামারী গণহত্যাকাণ্ড
৩০শে ডিসেম্বর ১৯৯৭ খ্রিষ্টাব্দে রাষ্ট্রীয় বোরোল্যান্ড গণতান্ত্রিক মোর্চা সংগঠনের বন্দুকবাজরা ১২ জন বাঙালি হিন্দুকে দরং জেলার নিচলামারিতে (বর্তমানে ওদালগুরি জেলা) গুলি করে হত্যা করে চাঞ্চল্য ছড়ায় যা নিচলামারি গণহত্যাকাণ্ড নামে কুখ্যাত৷ মৃৃতদের মধ্যে ছিলেন ৬ জন নারী একজন ৬ মাস বয়সী শিশু এবং ৫ জন পুরুষ৷ তার পরের দিন ৩১শে ডিসেম্বর একই মোর্চা সংগঠন পার্শ্ববর্তী অন্য একটি গ্রামে পুনরায় বাঙালিদের ওপর আক্রমণ করে ফলে সেখানেও ৯ জন বাঙালি প্রাণ হারায়৷
পটভূমি
ভারতীয় যুক্তরাষ্ট্র থেকে আলাদা স্বায়ত্তশাসিত বোরোল্যান্ড গঠনের ঐক্য বাস্তবায়িত করতে না পেরে ১৯৯৩ খ্রিষ্টাব্দে পূর্বতন বোরো নিরাপত্তা দলটি রাষ্ট্রীয় বোরোল্যান্ড গণতান্ত্রিক মোর্চা নামে পরিবর্তিত হয়৷ খ্রিস্টান প্রধান এন.ডি.এফ.বি.(রা.বো.গ.মো.) বোরোঅধ্যুষিত অঞ্চলগুলিতে ভাষাগত সংখ্যালঘু বিশেষত বাঙালিদেরকে লক্ষ্য বানাতে থাকে৷ তারা হিন্দুপ্রধান বোরো সংগঠন বোরো জনমুক্তি ব্যাঘ্র বাহিনীর (বি.এল.টি.এফ) সদস্যদের ও লক্ষ্য বানায়৷ এমতাবস্তায় বাঙালি সংগঠনগুলির সাথে বি.এল.টি.এফ জোট বাঁধে ও এন.ডি.এফ.বি. থেকে বাঙালি হিন্দুদের রক্ষার্থে চুক্তি করা হয়৷ এরকম চলতে থাকাতে দরং জেলার নিচলামারিতে (বর্তমানে ওদালগুরি জেলা) এন.ডি.এফ.বি-এর সদস্যরা বাঙালি সংগঠনগুলির ওপর ক্ষিপ্ত হয় ও পরিকল্পনা মতো ৩০শে ডিসেম্বর ১৯৯৭ খ্রিষ্টাব্দে বাঙালিদের ওপর সশস্ত্র হামলা করা হয়৷
হত্যাকাণ্ড
৩০শে ডিসেম্বর ১৯৯৭ খ্রিষ্টাব্দে ভারতীয় প্রমাণ সময় রাত ৮ টা নাগাদ এন.ডি.এফ.বি এর সশস্ত্র যোদ্ধাদের একটি দল নিচলামারি এলাকাতে প্রবেশ করে৷ তারা ৪ টি বাঙালি হিন্দু পরিবারের মোট ১৫ জন সদস্যকে বাড়ি থেকে বের করে নিয়ে আসে ও অগ্নিসংযোগ ঘটায়৷ এক ছয় মাসের শিশু ও ছয়জন মহিলাসহ বারোজন তৎক্ষণাৎ মৃৃত্যুমুখে পতিত হয় ও বাকী তিনজন গুরুতর আহত হয়৷ গণহত্যার পরের দিন স্থানীয়রা বিক্ষোভে তৎকালীন আসামের মুখ্যমন্ত্রী প্রফুল্ল কুমার মহন্ত আতঙ্কিত গ্রাম পরিদর্শনে আসেন ও মৃৃতদেহগুলি ময়নাতদন্তের জন্য প্রশাসনের হাতে তুলে দেওয়ার বন্দোবস্ত করেন৷
কমলা দামা
কমলা দামা (বৈজ্ঞানিক নাম:Zoothera citrina) দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।
স্বভাব
এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।
প্রজননকাল
এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।
সিংজুড়ী ইউনিয়ন
সিংজুড়ী বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
প্রশাসনিক কাঠামো
সিংজুড়ী ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
নাইজেরিয়া ফুটবল ফেডারেশন
নাইজেরিয়া ফুটবল ফেডারেশন (Nigeria Football Federation; এছাড়াও পূর্বে নাইজেরিয়া ফুটবল অ্যাসোসিয়েশন এবং সংক্ষেপে এনএফএফ নামে পরিচিত) হচ্ছে নাইজেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৫ সালে প্রতিষ্ঠিত হয়েছে। এটি প্রতিষ্ঠার ১৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৫৯ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর নাইজেরিয়ার রাজধানী আবুজায় অবস্থিত।
এই সংস্থাটি নাইজেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নাইজেরীয় পেশাদার ফুটবল লীগ, নাইজেরীয় জাতীয় লীগ, এনডব্লিউএফএল প্রিমিয়ারশিপ এবং এআইটিইও কাপের মতো প্রতিযোগিতার সকল কার্যক্রম পরিচালনা করে। বর্তমানে নাইজেরিয়া ফুটবল ফেডারেশনের সভাপতির দায়িত্ব পালন করছেন আমাজু পিনিক এবং সাধারণ সম্পাদকের দায়িত্ব পালন করছেন সানুসি মোহাম্মেদ।
থান্দলা
থান্দলা (Thandla) ভারতের মধ্য প্রদেশ রাজ্যের ঝাবুওয়া জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭১ মিটার (৮৮৯ ফুট)।
জনসংখ্যার উপাত্ত
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে থান্দলা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
রেশমবাজ
রেশমবাজ(বৈজ্ঞানিক নাম: Charaxes solon (Fabricius)) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য।
আকার
রেশমবাজ এর প্রসারিত অবস্থায় ডানার আকার ৭০-৮০ মিলিমিটার দৈর্ঘ্যের হয়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালো এবং কালচে বাদামীর সংমিশ্রন। উভয় ডানায় ডিসকাল অংশে আড়াআড়ি ভাবে ঘন সন্নিভূত একসারি হলদে সবুজ অথবা সবজে সাদা ছোপ দেখা যায়। উক্ত ছোপগুলি এতই ঘনীভূত যে এদের একটি বন্ধনীর মত দেখায়। এই ডিসকাল ছোপগুলি বৃহৎ আকারের, তবে সামনের ডানার শীর্ষের দিকে এরা ক্রমশ ক্ষুদ্রতর আকারের হয় এবং এদের মধ্যেকারের দূরত্বও বেশি। সেই কারণে মনে হয় যে ঘনীভূত ছোপ দ্বারা গঠিত ডিসকাল বন্ধনীটি সামনের ডানার শীর্ষভাগে পৌঁছে কতকগুলি ক্ষুদ্রতর ছোপে খন্ডিত হয়েছে।
উক্ত ডিসকাল ছোপ গুলি কখনো সখনো সাদাটে হয়। সামনের ডানায় বিভিন্ন আকারের একসারি সাব-টার্মিনাল সবজে-হলুদ ছোপ দেখা যায় যা ডানার শীর্ষের দিকে ক্রমশ অস্পষ্ট হয়ে গেছে। পিছনের ডানায় একসারি সবজে-হলুদ লম্বাটে এবং অনিয়মিত আকারের সাব-টার্মিনাল ছোপ বিদ্যমান যা ডানার শীর্ষভাগ থেকে টর্নাস অবধি বিস্তৃত এবং টর্নাস এ অবস্থিত শেষ ছোপটি সবচাইতে লম্বাটে এবং তীর্যক। টার্মিনাল অথবা প্বার্শপ্রান্তিক অংশে একসারি অনিয়মিত আকারের সবজে-হলুদ ছোপ চোখে পড়ে।
ডানার নিম্নতল রূপালী এবং খয়েরী রঙের সংমিশ্রণ এবং উভয় ডানাতেই ছোট বড় ঢেউ খেলানো সরু কালো রেখার উপস্থিতি লক্ষ্য করা যায়। উভয় ডানাতে সাবটার্মিনাল এবং টার্মিনাল সবজে হলুদ ছোপ এর সারি বর্তমান। পিছনের ডানায় টার্মিনাল ছোপগুলি অর্ধচন্দ্রাকৃতি অথবা ক্ষীণচন্দ্রাকৃতি। সামনের ডানার সাবটার্মিনাল ছোপগুলি অপেক্ষাকৃত অস্পষ্ট।
পিছনের ডানায় ২ এবং ৪ নং শিরাস্থলে দুটি সমান আকৃতি বিশিষ্ট লেজ বিদ্যমান। পুরুষ নমুনা অপেক্ষা স্ত্রীদের লেজ দুটি অধিকতর লম্বা, তবে পুরুষদের লেজদুটি তীক্ষ্ণতর।
শুঙ্গ কালো এবং সূক্ষ্ম সাদা বলয় যুক্ত। মাথার উপরিতলে পাশের দিকে কয়েকটি সাদা সূক্ষ্ম ফোঁটা অথবা বিন্দু দেখা যায়। মাথা, বক্ষদেশ এবং উদর উপরিতলে কালচে এবং কালচে বাদামী এবং নিম্নতলে খয়েরী হয়।